VITA   DE   MUNT

Quant l’è scià ul mis de giùgn
Che se sent i brunzi e i trugn
El vool dì che l’è de andà
Su en di munt a pasculà.
Ul cap malga e ul gargadur
I va a vedè se s’pòl endà
U se per casu quai dì
L’è amò mei spicià.
I pastur quel dì che i carga
I va su en poo a bunura
E par strada i pensa tra luur
“forsi ‘stan go la regiùra”.
Quant l’è empoo l’è scià ul caser
Cun la segia spuus ai spai
Cun la lira e la rudela
El casèt di baravài.
Dopu en pèz, cul so balìn,
finalment l’è scià ul cascin.
Du u trii dì e po i cambia baita
L’è de fa cume i nos vech
Par tignì scià i gras de munt
L’è de spess cambià calecc,
ugn la masna, ugn la culdera		
chi la muta, chi l’agreer
l’otru i scagn el sec la mora
par durmì i tòl su ul paieer.
Par quai dì l’è empoo de mustru
Perch’ a mùlsch el fa mal i man
Gh’è de quili che el giè pescia
Quant el riva scià i tavan.
Quant l’è quatru semman
Cume solet se fa pesa
L’è quel dì, porca malura,
che l’è mei vech scià la regiùra.
Ina sira en temp de scena
El ve scià nigri niulun
El ghe dis ul cap al casciu
“I prumet negut de bun!”
subet dopu mezza noc
patratraac du trun sech
e su en dul tech deu bait
se sent a fa tech tech.

Spiuna fo dul finestròl
Par ved’ se el giè tempest
Porca vaca, el giè de quili,
ciamei tuch, l’è de fa prest
fo d’empresa, su i stivài
ul tabar e la lanterna
gh’è la breva, la gh’è moor
ma si sa, l’è de andà istess
a tignì si di oer.
L’è de ciamali dac la uss
Perché el giè capis da lur
Che igliò ensèm a ciapà ul stratep
El giè ga da i so pastuur,
i fa de tut par salvà el vacc
perché lur se saet e trùn
i sa gimò che el giè prutesc
Santa Barbara e Sant Simùn.
Finalment el tra là dì
Ul tempural l’è urmai pasaa
I se rama igliò a la baita
Perché i’è tuc quanc bagnaa
Cuse disi tuc bagnaa
El sarès mei dì che i’è sluz
El par propi che ie staa
Tolt su d’en puz.
En quai maneer i empizza ul fòc
La ghe vòl  ‘na fiamada
El turna a dich ul cap al casciu
“Te vedu che tempestada!”
Ul cascin tut spagùrii
El sta igliò en d’en cantun
Perché a luu, por matelot,
el ghe vegnuu ul magùn.
“Ven scià chi a sculdat en poo,
tiret scià a la furnela”
entant el tol su ul fazzulèt
par fregas via ‘na bunela.
Ul cap malga el ghe va a proof
El ghe stripina en po ul zuff biunt
El ghe dis par cunsulal
“Adess sì che te se n’um,
te se propi en um de munt”.
Quai dì dopu i va en casciada
I tol dree numa quili buni
Entant un casèr el tòl giù ul capel
Par dì su i pater a Sant’ Antuni.
L’è po miga sempri brut
Dopu ul brut el ve foo ul bèl
E i trova ul temp par ‘na cantada
Quant i ve en giù de la scima
U i turna endree de la casciada.
En po en drìz en po en travers
L’è finì scià da ul remers
El sarà mei mandach a dì
Che em descarga giovedì.
A vardà dent la casera
Se pòl dì de vès cuntent
I furmi de Bit giacadi in urdèn
L’è de fach i cumpliment.
A la mustra de Murbègn
I ghe ‘ndà a furest e amiis
I resta lì cunt tant de naas
E i se leca scià i barbiis.
Ul rest mul cunta su st’invernu
Quant en se trova tra de nun
Entant ch’el riva cume sempri
I notra vòlta ul miis de giùgn.

A quanti ancor oggi hanno il coraggio e la forza di volontà
di trascorrere l’estate sui nostri alpeggi per accudire le mandrie
e fabbricare quel famoso “Formaggio Bitto”, 
dedico questa mia poesia, 
perché in essa c’è un lembo della mia vita.

	Estate 1987		Mazzoni Gianfranco.

STORIA DI UNA FESTA

‘Na dumenega d’aust
senti a dì che i prumutuur
ia urganiza, da quest’ann
la Festaa di pastur.
Su, trem via la scarigìa
L’è dè caminà en peer d’ur
Per rivà su a Piazz a la Festa di pastur.

Chi empoo a pian, chi pùse en presa
En se riva su tuch a scultà la mesa,
en se riva su en po strac
su endu ghera i pastur cul vac.

Fatu sta che en temp de mesa
Se sintiva pciù negugn
Ghera el vac che el pariva
Che el giè sunava i santus
Con i brunzi e cun i trugn.

L’è sta quant ul nos prevost
El naa envida cul penser
Che se l’è giust festegià i vif,
regurdà i morc l’e un duver,
l’è sta propi en qule mument
entant che em sfurfuiava su quai uraziun
che a tanta gent, e mi cumpres,
el gh’è vegnuu ul magun.

E! Si, perché mi a Piaz so sta su
Quant s’eri amò en gugnin
Che favi ul sculda baita u magari ul casin.

Dopu mesa tuc ensem en se andaa
Giù al baitun
Per vedè se ul casiner l’iva fac vargùt de bun.
Chi nul sa che su en di munt
Ghè su tut genuin:
la taragna, la marcherpa e la segia dul fiùrin.

Ma mangia, el ne vansaa
Ma negùt l’è sta trasaa
Ul cascin giù en di sidèi
La rama scià i vansaroi per i videi.

I me pariva sufisfac
Quant che in ultem el già premiaa,
forsi miga tant per ul valur
ma perché vargugn i se regurda de lur.

El sarè mei piantala lì
Cun sta sort de tarantela,
ma na roba voli dì:
fela amò sta festa,
perché l’è  ‘na festa bela.

Estate 1985			Mazzoni Gianfranco

P E R    F L A V I O

Disaroo cume el dis la to mam
Quant la dis che tese ul so nerciòt,
El cur ul temp el pasa anca i ann
Perché ancoo el ne suna desdot.

Te daroo anca mi bela forta,
Ina bèla tirada de urecch
Da se la fa mal, cusa emporta,
L’è n’usanza de quant se ve vecc.

Giù de munt te se pena rivaa
Endù te se sta su tut l’istaa
Ul to duver, anca lì, te le faa,
ma notr’ann te sare po suldaa.

Resta sempri inscì cume adess,
di bindun laghet miga tirà,
da se una quai volta el piases,
l’è l’ auguri che el te fa ancò ul to pà.
Auguri Flavio.
1 settembre 1997

STORIA O LEGGENDA?

L’URS DEL GIUSEPIN
L’è ‘na storia de la mia ava Mariana, che la me cuntava ‘ntant che la filava.
Era una giornata di fine inverno, e ‘l Giusepin volle far visita ai suoi maggenghi per vedere se abbondanti nevicate avessero arrecato danno alle sue baite, su in Baitridana.
Si alzò di buo’ora, fece un bel “fugascin” (focaccia di polenta e formaggio casereccio - matusc-) e si avvioò di buona lena. La strada era ghiacciata, ma si poteva camminare abbastanza speditamente fino a Scoccia, perché sino lì si andava frequentemente a prendere la legna con la slitta; fortunatamente anche dopo Scoccia la neve era dura e si stava in superficie e così el Giusepin potè giungere alla sue baite verso mezzogiorno.
	Le baite erano tutte coperte di neve e si vedeva sì e no mezzo metro di baita, il resto era tutto sommerso, perché di neve ne era caduta proprio tanta quell’inverno del milanofcent…..voltet indreè.   El Giusepin dovette lavorare parecchio per poter entrare nella cascina, fare un bel fuoco e mangiare “el fugascin”, oramai quasi gelato; dopo avere controllato che tutto era a posto bisognava fare ritorno perché il sole stava ormai calando dietro le montagne della Valgerola.
Si avviò giù per la Brusada, ma il sole aveva ammorbidito la crosta della neve e così si sprofondava, un po’ in su e un po’ in giù, era davvero una faticaccia andare avanti.
	Giunto a Scoccia si disse: “Adesso la strada è battuta e si potrà camminare meglio!”, se non che dopo un centinaio di metri udì come un fruscio, si fermò a guardarsi in giro, ma non gli parve di vedere niente, allora riprese il cammino e poco dopo ancora qualcosa di sospetto….. a pochissima distanza gli si stava avvicinando un grosso orso e al povero Giusepin gli si rizzarono i capelli.
	Gli mostrò il bastone che aveva in mano, ma questi non parve averne paura. “Vattene brutta bestiaccia!”   Ma l’orso non si muoveva, anzi, con passo felpato e mostrando i denti, gli si avvicinava sempre di più.   Fuggire… non sarebbe andato tanto lontano e non gli rimaneva che arrampicarsi su di  un albero ed aspettare che l’orso se ne andasse.   Così fece, ma l’orso si avvicinò alla pianta e con gli unghioni graffiava la corteccia e guardava el Giusepin come per dire: “Scendi! Ho fame!” Lanciava dei ami per farlo allontanare, ma l’orso non aveva nessuna intenzione di mollare la preda. Allora si mise a gridare: “Aiutoooo! L’ursss!!!” 
Ma nessuno a quell’ora e in quella stagione, si trovava nei paraggi.
L’unica voce che rispondeva era l’eco in quel di Bema che rimandava : “Utoooo-Utoooo!!!”.
	Al povero Giusepin non gli restava che escogitare qualche trucco, si tolse la giacca e con pazienza legò le maniche e pian pianino le imbottì con i rami del pino e fece un bel fagotto, controllando che con il cadere non si sarebbe disfatto, altrimenti…..era fritto.
Terminato il lavoro si disse: “O la va, o la spacca!”, guardò dove era meglio buttare il fagotto e con quanta forza avesse in corpo lo lanciò il più lontano possibile; l’orso gli si avventò dietro e’l Giusepin scese dal pino e se la diede a gambe levate giù per la Via dei Monti al Piàz, giù per i Serteer, fino ad arrivare in  Albaredo stremato e senza un filo di voce.
Il giorno dopo el Giusepin con alcune altre persone si recarono su al Curnèl Marsch, per recuperare la giacca (mica ce n’erano di scorta a quei tempi).  Seguirono le tracce dell’orso e lo trovarono in una grossa pozza annegato con le zampe ancora attaccate al fagotto salva-gente.
 Ancora oggi tra gli anziani del paese, o perlomeno tra chi ha dimestichezza con queste cose, quando si incontra qualcuno che è rauco non c’è da stupirsi che si senta chiedere 
“Et vedùu l’urs?”
‘Sta storia l’ho sentuda quant seri pinin,
igliòo a prof al camin
setà giù en un scrign
Entant che la filava muntagni di lana
I me la cuntava
Per fam sta da ben
La me ava Mariana.					     Mazzoni Gianfranco

LA LIRA
A vardà la T.V. e ul giornal						
Per vedè cuse i scrif u che i diis
L’è listes se te cambiet canal
Ma la Lira la dè fa su la valiis.

I ga da temp fina tut el dumila
Per pudè anca le fa la fila
E tò su endà fora di pee
Perché el riva l’Ero danee.

Chi sa po’ se en gavrà quai vantacc
Cascià giù tut ensem nel penacc,
fa girà, fa girà, tan asee
fichè el ve fò stu Euro danee.

Par fa ques, ia duvu, stì balos,
anca chi meteck su notra tàsa
ma ul casee la vurù fa savè
che el ga scià fini ul fund d’è cassa.

El ga rasùn stu por Crist de lagnàss
L’è po sempri ves dre a pagà tass
E la dicc che se en va avanti enscì
Chi sa po’ n’dun darem a finì.

Ma del bun, cun sti tasi e sti spees
Le ‘na crus a rivà a fin del mees
Se po’ ghè anca ul ficc de pagà
Ciau Pepin, di po’ ti cume sfà.

Se po più andà gnanca al bar
Per pudè cun i amiis bef ‘na bira
Senza pruma enversà la sacocia
Per vedè se ghe amò giù ‘na quai Lira.

Ma i nos capi giù a Ruma ia dicc
Ste tranquii, l’inflaziun la se ritira
Ma a mi me piasares fai pruà
Cun ‘na mini pensiun tira sira.

Ah la Lira, la Lira, la Lira
Ma la Lira l’è giù in un canal
E po’ das che la staghi anca maal
El sarà mei mandà giù quai Dutur
Per vedè se almenu la respira
U se propi ghè vool en trapiant per la Lira.

L’impurtant l’è de avec la salut
E su quest ghè gna dubi, l’è vira,
perché se el ve a mancà quela
va a l’infernu sia l’Euro che la Lira.
									Mazzoni Gianfranco

LA GERLA DE LA LEGNA DI BARILOT
(Mazzoni Gianfranco   - gennaio 1995)
Quii più tant giuèn cume mi			La vigiglia de Natal		
Pensi che i podi regurdas				i ne tuliva tre fasin
Ma però cun la memoria				chi n’ul sa?  El riva ul Bambin
L’è de turnaa indree tri pass.			Ia de fa vansà vargut
per duu arans e’n mandarin.
Quant che alura i nos mam,		
per cumprà en riòot de pan			Ina vòlta lungu l’ann
i vigniva giù a vent la legna			el gièè andava giù al mercaa
en la piazza Tre Funtàn.				Perch’ el giva su ul scusaal
							Che l’era propri malandaa.
Lur iè andava giù a bunura
Quanti che l’era amò tut scuur			I tuliva en toch de tila
E i tuliva dree una lum de tiùn			per pudèe fas su ul scusaal
Par vedè endu che l’era i mur.			Ma de legna ghen vuliva
							Perlumeno quasi ‘n quintàal.
Ul pusèe brut l’era d’invernu
Tanti volti l’era fiucàa				Quai òff ed po de legna
Lùur però, despuus la porta			se pudiva miga ciapà guari
I maniva i zocùi feràa.				I serviva sempri en poo
							Par pudè sbarca ul lunari.
Cun la nìif tacada ai zocui
El se fava su el baluc				Oh vulùu fa chi ‘sta storia
E a vedeli a caminà					par dich “grazie” ai nosi mam
I pariva propi en ciuch.				Che i’a duvuu fa tanti viti
							En qui temp daveru gramm.
Quant la nif l’era en poo sucia
I mitiva su i bendun				Pudivei miga pusàa en poo
E iendava cun la gerla				i’à duvuu laurà en scì tant
Sensa fa gnaa culaziun.				Par pudè unestament
							Pian pianin fan vignì grant.
Certu l’è che cun la nìif
I caminava propi maal				Ma purtropp adess m’encorgi
Cun su en del spai ‘na gerla			de trop tardi avecc pensàa
Poch de men de mèz quintaal.			Perché adess de quili femen
							Pochi pochi el ne restaa.
En pèer de volti a la semmana
Nurmalment l’era l’impegn			Quili femèn che i’è andava a vent la legna
De purtà giù en brasch de legna			par pudè cumpràs ul pan
Ai so amisi de Morbègn.				A cùntali ben dùu voolt
							El giè sta su en de ‘na man.
Legna forta de foo, de rùul		
se scirniva fo i toch bei gros			Soo sta propi en grant ‘gnuraant
cun su sura quasi sempri				de ‘nscì tardi avec pensaa
‘na fasina de maròs.				E me dumandi :” Adess cume fèm?”
							El ne resta perlumeno
							De dich su quai rèquièm.